section_heading: Real Madrid (2001. – 2006.)
paragraph_text: Zidane je uspješno krenuo s novim klubom te je u Glasgowu u finalu Lige prvaka 2002. postigao prekrasan gol volejom za pobjedu od 2-1 protiv Bayera Leverkusena. Iduće je sezone Real osim Španjolskog super kupa osvojio i Europski, a Zidane je proglašen FIFA-inim najboljim igračem 2003. godine, te je tako, nakon Ronalda, postao drugi igrač koji je ovu prestižnu nagradu osvojio tri puta.